

A blue flag with yellow stars  Description automatically generated

Peamised sõnumid

## 2024.–2025. a kampaania

# **Kampaania** kokkuvõte

## Kampaania nimi

The Cities Heat Detox

## Kampaania teema

Kaugkütte süsinikuheite vähendamine kooskõlas gaasi järkjärgulise kasutuselt kõrvaldamisega ELis

## Kampaania kestus

Juuni 2024 – juuni 2025

## Ülevaade

Kooskõlas ELi otsusega gaas järkjärguliselt kasutuselt kõrvaldada tõstab see kampaania esile linnade küttesüsteemide süsinikuheite vähendamise olulist rolli Euroopa ambitsioonide saavutamisel. Kampaania eesmärk on laiapõhjaliste tegevuste kaudu suurendada teadlikkust ja anda kohalikele omavalitsustele võimalus fossiilkütustest loobuda, viies läbi põhjaliku soojusplaneerimise ja võttes kasutusele säästva kollektiivse kaugkütte. Selleks keskendub kampaania soojusenergia süsinikuheite vähendamisega kaasnevatele eelistele linnades: tervislikum õhk, kaasaegsem majandus ja suurem energiajulgeolek.

# **Kampaania** lühikokkuvõte

The Cities Heat Detox

## Elutervelt köetavad linnad

Puhtam õhk, tugevam majandus ja vastupidavamad kogukonnad

#HealthyHeat4Cities #CitiesHeatDetox

Tänapäeva küttelahendused sõltuvad fossiilkütuste põletamisest ning kahjustavad seeläbi meie keskkonda, tervist ja ühiskonda. Fossiilkütusega kütmine, mis praegu moodustab 72% Euroopa hoonete küttest, aitab kaasa kliimamuutustele, vähendab energiajulgeolekut ja rikub õhukvaliteeti. Pole vähimatki kahtlust: tervislikuma ja turvalisema tuleviku jaoks peame võõrutama oma linnad toksilistest soojusallikatest.

Linnadel on potentsiaal avaldada tohutut mõju. Tõhusa soojusplaneerimise ja kollektiivsete lahenduste, näiteks dekarboniseeritud kaugkütte laiendamise kaudu saavad kohalikud omavalitsused suures ulatuses lakata kütteks gaasi kasutamast.

Liitu Euroopa linnade mittetoksilise soojuse liikumisega – vali turvaline ja tervislik tulevik kõigile.

# 1. sõnumikategooria

## The Cities Heat Detox: milleks?

|  |  |  |
| --- | --- | --- |
| Meie linnade terviseks  Linnade heaolu kaitsmine tähendab toksiliste soojusallikate vältimist.  Ülemaailmses kliimamuutuste vastases võitluses on kütte detoksifitseerimine linnades oluline osa Euroopas 2050. aastaks nullilähedaste heitkoguste saavutamise protsessist. | | |
| Puhtama õhu huvides  Algatus parandab õhukvaliteeti ja tervist linnades, eriti tiheda asustusega linnapiirkondades, kaitstes nii teie linna keskkonda ja kodanike heaolu. | Tugevama majanduse nimel  Algatus toetab energiatõhusamat, kaasaegsemat ja ringse loomuga majandust ning loob töökohti uues tööstusharus. | Nõtkemate kogukondade jaoks  Algatus toetab energiasõltumatust ja õiglast üleminekut, mis võitleb energiaostuvõimetuse vastu ja leevendab kliimamuutuse pikaajalist mõju kohalikele kogukondadele. |

# 2. sõnumikategooria

## Mida saavad linnad kütte puhastamiseks teha?

|  |  |  |
| --- | --- | --- |
| Linnade kütte tagamiseks pole toksiliste soojusallikate põletamine hädavajalik  Linnad saavad tarbitavat soojust suures ulatuses puhastada, minnes laialdaselt üle puhtamatele, kaasaegsematele ja säästvamatele küttesüsteemidele. Selleks on vajalikud järgnevad kolm toimingut. | | |
| 1. Tunne oma soojusallikaid | 1. Kogu linna *detox* | 1. Puhasta oma soojus |
| Esimene samm *detoxi* poole on saada selge ülevaade oma süsteemist: teie linna praegustest soojusallikatest, soojustarbimisest ja võimalikest alternatiividest.  Tuvastage põhjaliku kaardistamise ja planeerimise kaudu võimalikud lahendused soojusallikate süsinikuheite ja ka nõudluse vähendamiseks ning võimalused kollektiivsete kaugküttevõrkude loomiseks või laiendamiseks. | Veelgi mõjusama puhastuse jaoks, mis vähendab küttega seotud mürkainete teket suures ulatuses, kaaluge kogu linna hõlmavat lähenemist. See tähendab vähese süsinikuheitega kollektiivsete kaugküttelahenduste kasutuselevõttu.  Kaugkütte laiendamine, arendamine ja uuendamine tihedalt asustatud linnapiirkondades on kõige mõjusam ja kulutõhusam viis saavutada vähese süsinikuheitega energia laiaulatuslik kasutamine ja parandada õhukvaliteeti, tagades samal ajal energiajulgeoleku. | Värskendage oma linna küttesüsteemi, varustades oma kaugküttevõrgud teie piirkonna jaoks kõige sobilikumate puhaste ja tervislike soojusallikatega.  Geotermiline soojus, päikesesoojus ja taastuvatel energiaallikatel töötavad suure mahuga soojuspumbad on suurepärased lahendused teie linna küttesüsteemi värskendamiseks. |

## Milline on teie linna Heat Detox?

|  |  |  |
| --- | --- | --- |
| Kujunda välja oma linna Heat Detox | | |
| Eluterve kütte ja jahutuse alused   * Kaugküte * Kaugjahutus * Soojuspumbad | Eluterve kütte ja jahutuse osad   * Geotermaalenergia * Päikese soojusenergia * Heitsoojus * Õhul põhinev energia * Veel põhinev energia | Lisalahendused   * Biomassienergia * Biogaas |

# 3. sõnumikategooria

## Mida vajavad linnad puhtale soojusele üleminekuks?

Kahjuks seisavad kogu ELi linnad praegu silmitsi ebasoodsate tingimustega puhtale soojusele üleminekuks. [ELi jälgimislahendus](https://energy-cities.eu/local-heating-and-cooling-plan/), milles hinnatakse kohaliku kütte ja jahutuse planeerimise olukorda ELi liikmesriikides, rõhutab, et enamikul riikidel puuduvad asjakohased reguleerimis- ja toetusraamistikud omavalitsuste jaoks, mille alusel need saaksid alustada puhtale küttele ülemineku esimese, üliolulise sammuga: soojusplaani loomisega.

Edukas #CitiesHeatDetox ehk terviklik ja tõhus üleminek nõuab linnadelt heaolu erinevate mõõtmete rakendamist.

|  |  |  |
| --- | --- | --- |
| JUURDEPÄÄS ANDMETELE  Intellektuaalne heaolu  Vaimne ja loominguline pühendumustunne.  Juurdepääs olemasolevate hoonete andmebaasile, et võimaldada soojusplaneerimine ja tsoonide loomine omavalitsuse tasemel | OMAVALITSUSE RESSURSID  Füüsiline heaolu  Tervislik ja tasakaalustatud elukvaliteet.  Kohalik võimekus ja töötajad ning pikaajaline rahaline toetus soojusplaneerimiseks, uute spetsialistide koolitamiseks ja uue taristu arendamiseks, kodanikele energianõustamise pakkumiseks, õiguskaitseks jne  #LocalStaff4Climate  #LocalStaff4Heat | SOODNE ÕIGUSRAAMISTIK  Keskkonna heaolu  Elu turvalises ja mugavas keskkonnas ning kogukonnas.  Õiguslikud lahendused energiatsoonide ja soojusplaneerimise jõustamiseks, näiteks kohustus ühineda kaugküttega  Fossiilkatelde kasutuse piiramine ning gaasinõudluse vähendamist toetavad õigusnormid  Hoonete gaasivõrkudega ühendamise kohustuse kaotamine  Kohaliku soojuspotentsiaali kasutamise võimalike juriidiliste tõkete kaotamine |
| TEHNOLOOGILINE SELGUS  Vaimne heaolu  Eesmärgitaju ja eneseteadlikkus.  Selgus küttesüsteemide, ajakavade ja toetuste diferentseerimise osas, et luua investeerimiskindlus ettevõtete omanikele, kommunaalettevõtetele jne. | STIIMULID JA TOETUSED  Rahaline heaolu  Finantsstabiilsus ja ettenägelikkus.  Majanduslikud stiimulid: hinnad, maksud ja toetused investeerimise toetamiseks  Stiimulid ja rahaline toetus kohalikule soojuspotentsiaalile  Renoveerimisel küttesüsteemi vahetamise soodustamine | KOOSTÖÖ ÕIGUSSÜSTEEMIGA  Sotsiaalne heaolu  Kuuluvustunne ja tähenduslike suhete edendamine.  Kodanikele stiimulite ja selgete hüvede pakkumine, et nad saaksid ühineda kaugküttega ja osaleda soojuspõhises üleminekus  Energiateenuste ettevõtete võimendamine, nõuandlate arendamisest koostööni linna energiaettevõtetega |

# Üleskutsed

|  |  |
| --- | --- |
| Et kõik kuuleksid: eluterve küte linnades tähendab elutervet tulevikku Euroopale!  Telli kampaania uudised.  Uudised kampaania kohta ja osalemisvõimalused.  [Link kampaania veebilehele.](https://eu-mayors.ec.europa.eu/en/The-Cities-Heat-Detox) | |
| Kas olete huvitatud, kuid teil on raskusi oma linna küttesüsteemi üleminekuga?  Leia inspiratsiooni.  Aitab meie Heat Detoxi kaart. | Kas juba puhastate oma linna küttesüsteemi?  Tutvusta oma *detox*i teistelegi.  Saadaval on Detoxi promokomplekt. |
| Mida vajab teie linn, et #CitiesHeatDetox oleks edukas?  Jaga oma kogemusi!  Saadaval on Detoxi promokomplekt. | |