A logo with text on it

Description automatically generated with medium confidence

A black background with a black square

Description automatically generated with medium confidenceA blue flag with yellow stars

Description automatically generatedA logo for a company

Description automatically generated

Főbb üzenetek

## 2024-2025. évi kampány

# **Kampány** Összefoglaló

## A kampány elnevezése

Hőméregtelenítés a városokban.

## A kampány témája

A távfűtés szén-dioxid-mentesítése az EU földgáz-függőségének fokozatos megszüntetésével összhangban.

## A kampány időtartama

2024. június - 2025. június

## Áttekintés

Ez a kampány rávilágít arra, hogy a városi fűtésrendszerek szén-dioxid-mentesítése az EU-ban kritikus szerepet tölt be a földgáz-felhasználás fokozatos kivezetése terén. A kampány célja, hogy a tevékenységek széles skáláján keresztül felhívja a figyelmet, valamint átfogó hőtervezéssel és fenntartható kollektív távfűtés alkalmazásával képessé tegye a helyi hatóságokat a fosszilis tüzelőanyagokról való átállásra. A kampány ennek érdekében a városi hőszolgáltatás szén-dioxid-mentesítésének társhasznaira, azaz az egészségesebb levegőre, a korszerűbb gazdaságra és a nagyobb energiabiztonságra összpontosít.

# **A kampányról** röviden

## Hőméregtelenítés a városokban

## Egészséges hő a városok számára

A tisztább levegőért, az erősebb gazdaságért és az ellenállóbb közösségekért.

*#HealthyHeat4Cities #CitiesHeatDetox*

A jelenlegi, fosszilis tüzelőanyagokkal történő fűtési módszerek a környezetünket, az egészségünket és a társadalmunkat egyaránt károsítják. Az Európában jelenleg az épületek fűtésének 72%-át kitevő fosszilis tüzelésű fűtés hozzájárul az éghajlatváltozáshoz, az energiaellátás bizonytalanságához és a levegőminőség romlásához. Kétségtelen, hogy az egészségesebb és biztonságosabb jövő érdekében a mérgező hőforrások átfogó megtisztítására van szükség városainkban.

A városok képesek nagy változásokat elérni. A helyi önkormányzatok hatékony hőtervezéssel és a kollektív megoldások, például a szén-dioxid-mentesített távfűtés elterjesztésével nagymértékben kiválthatják a gázfűtést.

**Csatlakozzon Ön is az európai városok hőméregtelenítő mozgalmához, és döntsön a mindenki számára biztonságos és egészséges jövő mellett!**

# Üzenet 1. pillér

## Miért fontos a városok hőméregtelenítése?

|  |  |  |
| --- | --- | --- |
| **Az egészséges városokért**  A városok egészségének megóvásához hozzátartozik, hogy kerüljük a mérgező hőforrások alkalmazását.  Az éghajlatváltozás elleni globális küzdelemben a városok fűtésének méregtelenítése alapvető lépés ahhoz, hogy Európában 2050-re elérjük a nulla nettó kibocsátást. | | |
| **A tisztább levegőért**  A levegőminőség és az egészség javítása a városokban, különös tekintettel a sűrűn lakott városi területekre, a városok környezetének és a polgárok jólétének védelme érdekében. | **Az erősebb gazdaságért**  Az energiahatékonyabb, korszerűbb és körforgásosabb gazdaság támogatása, munkahelyek teremtése egy új iparágban. | **Az ellenállóbb közösségekért**  Az energiafüggetlenség és az igazságos átmenet biztosítása érdekében, amely küzd az energiaszegénység ellen és enyhíti az éghajlatváltozás helyi közösségekre gyakorolt hosszú távú hatásait. |

# Üzenet 2. pillér

## Mit tehetnek a városok a hőméregtelenítés érdekében?

|  |  |  |
| --- | --- | --- |
| **A városok fűtéséhez nincs szükség mérgező energiaforrások égetésére.**  A városok a termelt hőt nagymértékben „méregteleníthetik” azáltal, hogy fokozottan áttérnek a tisztább, korszerűbb és fenntarthatóbb fűtési rendszerekre. Íme, ennek módja 3 lépésben. | | |
| 1. **A hő megismerése** | 1. **A város teljes méregtelenítése** | 1. **A hő megtisztítása** |
| Minden méregtelenítés első lépése, hogy tisztában legyünk a rendszer felépítésével: a város hőforrásaival, a hőigényekkel és a lehetséges alternatívákkal.  Átfogó feltérképezés és tervezés révén azonosítsuk a hőforrások szén-dioxid-mentesítésének és az igények csökkentésének lehetőségeit, valamint a kollektív távfűtési hálózatok lehetséges bővíthetőségét vagy megvalósíthatóságát. | A nagyobb hatású, a fűtés révén keletkező méreganyagok jelenlétét nagymértékben csökkentő méregtelenítés érdekében fontolja meg az egész városra kiterjedő megközelítést. Ez tulajdonképpen a dekarbonizált kollektív távfűtési megoldások felkarolását jelenti.  A távfűtési hálózatok sűrűn lakott városi térségekben történő bővítése, fejlesztése és megújítása a leghatékonyabb és legköltséghatékonyabb módja az alacsony szén-dioxid-kibocsátású energia nagyarányú felhasználásának és a levegőminőség javításának, az energiabiztonság biztosítása mellett. | Korszerűsítse városa fűtési rendszerét azáltal, hogy a távfűtési hálózatokat az Ön területéhez leginkább illeszkedő tiszta, egészséges hőforrásokkal táplálja.  A geotermikus energia, a napenergia és a megújuló energiával működő nagyméretű hőszivattyúk nagyszerű forrásként szolgálnak a városok fűtési rendszerének megfiatalítására. |

## Melyik a legjobb módszer az Ön városának hőméregtelenítésére?

|  |  |  |
| --- | --- | --- |
| **Állítson össze „detox-mix”-et városa számára.** | | |
| Az egészséges fűtés/hűtés alapjai   * Távfűtés * Távhűtés * Hőszivattyúk | Az egészséges fűtés/hűtés elemei   * Geotermia * Napkollektoros hőtermelés * Hulladékhő * Levegőforrás * Vízforrás | Kiegészítők   * Biomassza * Biogáz |

# Üzenet 3. pillér

## Mire van szükségük a városoknak a hőméregtelenítéshez?

Az EU városai jelenleg sajnos mostoha körülmények között fáradoznak a hőenergia méregtelenítésén. Az EU tagállamaiban a helyi fűtés- és hűtéstervezés helyzetét értékelő [EU tracker](https://energy-cities.eu/local-heating-and-cooling-plan/) hangsúlyozza, hogy a legtöbb országban hiányoznak a megfelelő szabályozási és támogatási keretek ahhoz, hogy a települések megkezdhessék a méregtelenítés első és alapvető fontosságú lépését: a hőenergetikai tervet.

A sikeres #CitiesHeatDetox érdekében, az átfogó és hatékony méregtelenítés megvalósításához a városoknak a jólét különböző dimenzióit kell megvizsgálniuk.

|  |  |  |
| --- | --- | --- |
| **HOZZÁFÉRÉS AZ ADATOKHOZ**  **Szellemi jólét**  *Szellemi és kreatív elkötelezettség.*  Hozzáférés a meglévő épületállományok adatbázisához az önkormányzatok hőtervezése és övezeti beosztása érdekében | **ÖNKORMÁNYZATI FORRÁSOK**  **Fizikai jólét**  *Az egészséges és kiegyensúlyozott életminőség fenntartása.*  Helyi kapacitás és személyzet, valamint hosszú távú finanszírozás a hőtervezés, az új szakemberek képzése és új infrastruktúrák fejlesztése, a polgároknak nyújtott energetikai tanácsadás, a jogérvényesítés stb. megvalósításához  #LocalStaff4Climate  #LocalStaff4Heat | **KEDVEZŐ JOGI KERET**  **Környezeti jólét**  *Biztonságos, kényelmes környezetben és közösségben élni.*  Jogi lehetőségek az energiaövezet-kialakítás és hőtervezés érvényesítésére, például a távfűtésre való csatlakozás kötelezettsége  A fosszilis tüzelőanyaggal működő kazánok korlátozása vagy betiltása, támogató jogszabályok a földgázigény csökkentésére  Az épületek földgázhálózathoz való csatlakozási kötelezettségének megszüntetése  A helyi hőenergetikai potenciálok kiaknázása előtt álló jogi akadályok elhárítása |
| **TECHNOLÓGIAI ÁTLÁTHATÓSÁG**  **Lelki jólét**  *Cél és öntudatosság megléte.*  A fűtési rendszerek, határidők és a támogatások differenciálásának egyértelműsítése, a beruházási biztonság megteremtése az üzlettulajdonosok, közműszolgáltatók stb. számára | **ÖSZTÖNZŐK ÉS TÁMOGATÁSOK**  **Pénzügyi jólét**  *Pénzügyi stabilitás és előrelátás megléte.*  Gazdasági ösztönzők: árak, adók és támogatások a beruházási költségek enyhítésére  Ösztönzők és pénzügyi támogatás a helyi hőenergia-potenciál kiaknázásához  A fűtési rendszerek cseréjének ösztönzése a felújításokkal együtt | **EGYÜTTMŰKÖDŐ JOGI ÖKOSZISZTÉMA**  **Szociális jólét**  *A kötődés érzése és a tartalmas kapcsolatok ápolása.*  Ösztönzők és egyértelmű előnyök a polgárok számára, hogy csatlakozzanak a távfűtéshez, ahol rendelkezésre áll, és részt vegyenek a hőszolgáltatás átállásában  Az energiaszolgáltató vállalatok kihasználása, a tanácsadói irodák kialakításától a városi tulajdonú energetikai vállalatokkal való együttműködésig |

# Felhívás a cselekvésre

|  |  |
| --- | --- |
| Fogalmazzunk hangosan és világosan: Az egészséges hő a városokban egészséges jövőt jelent Európa számára!  **Iratkozzon fel kampányunkra.**  Értesüljön a kampánnyal kapcsolatos friss hírekről és a részvételi lehetőségekről.  [Link a kampány weboldalához.](https://eu-mayors.ec.europa.eu/en/The-Cities-Heat-Detox) | |
| Fellelkesítettük Önt, de küzdelmes feladat városának hőméregtelenítése?  **Inspirálódjon velünk.**  Tekintse meg Heat Detox térképünket! | Már folyamatban van városának hőméregtelenítése?  **Mutassa be saját „detox-mix”-ét!**  A Detox kommunikációs csomaggal. |
| Mire van szüksége városának a sikeres #CitiesHeatDetox megvalósításához?  **Ossza meg történetét!**  A Detox kommunikációs csomaggal. | |