A logo with text on it

Description automatically generated with medium confidence

A black background with a black square

Description automatically generated with medium confidenceA blue flag with yellow stars

Description automatically generatedA logo for a company

Description automatically generated

Mesaje principale

## Campanie 2024-2025

# Sinteza **campaniei**

## Denumirea campaniei

Detoxifierea încălzirii orașelor

## Subiectul campaniei

Decarbonizarea încălzirii centralizate în concordanță cu demersurile UE de eliminare treptată a gazului.

## Durata campaniei

iunie 2024 – iunie 2025

## Prezentare de ansamblu

În contextul demersurilor UE pentru eliminarea treptată a gazului, această campanie va evidenția rolul critic al decarbonizării sistemelor de încălzire ale orașelor pentru realizarea ambițiilor europene. Printr-o gamă largă de activități, campania își propune să sporească gradul de conștientizare și să capaciteze autoritățile locale pentru a face tranziția de la combustibilii fosili, printr-o planificare cuprinzătoare a încălzirii și adoptarea unor sisteme de încălzire centralizată sustenabile. În acest sens, campania se va axa pe co-beneficiile decarbonizării încălzirii în orașe: un aer mai sănătos, o economie mai modernă și o securitate energetică sporită.

# **Campania** pe scurt

## Detoxifierea încălzirii orașelor

## O încălzire sănătoasă a orașelor

Pentru un aer mai curat, o economie mai puternică și comunități mai reziliente.

*#HealthyHeat4Cities #CitiesHeatDetox*

Modul în care ne încălzim în prezent, prin arderea combustibililor fosili, dăunează mediului, sănătății și societății noastre. Încălzirea bazată pe combustibilii fosili, care reprezintă astăzi 72 % din încălzirea clădirilor din Europa, contribuie la schimbările climatice, la insecuritatea energetică și la deteriorarea calității aerului. Nu există nicio îndoială: pentru un viitor mai sănătos și mai sigur, orașele noastre au nevoie de o purificare cuprinzătoare a surselor de încălzire toxice.

Orașele au potențialul de a face o mare diferență. Prin planificarea eficace a încălzirii și extinderea soluțiilor colective, cum ar fi încălzirea centralizată decarbonizată, autoritățile locale pot elimina treptat gazul din încălzirea orașelor lor la scară largă.

**Alăturați-vă mișcării orașelor europene care își detoxifică sistemele de încălzire, optând pentru un viitor sigur și sănătos pentru toți.**

# Mesaj Pilonul 1

## De ce o detoxifiere a încălzirii orașelor?

|  |  |  |
| --- | --- | --- |
| **Pentru orașe mai sănătoase**  Protejarea sănătății unui oraș înseamnă a evita sursele de încălzire toxice.  În lupta globală împotriva schimbărilor climatice, detoxifierea încălzirii în orașe este un pas esențial pentru atingerea obiectivului de emisii nete zero în Europa până în 2050. | | |
| **Pentru un aer mai curat**  Pentru a îmbunătăți calitatea aerului și sănătatea în orașe, în special în zonele urbane dense, protejând mediul din orașul dvs. și bunăstarea locuitorilor. | **Pentru o economie mai puternică**  Pentru a veni în sprijinul unei economii mai eficiente din punct de vedere energetic, moderne și circulare, creând locuri de muncă într-o industrie nouă. | **Pentru comunități mai reziliente**  Pentru a asigura suveranitatea energetică și o tranziție justă care să combată sărăcia energetică și să atenueze efectele pe termen lung ale schimbărilor climatice asupra comunităților locale. |

# Mesaj Pilonul 2

## Ce pot face orașele pentru a-și detoxifica încălzirea?

|  |  |  |
| --- | --- | --- |
| **Pentru a încălzi orașele, nu este nevoie să se ardă surse toxice.**  Orașele își pot detoxifia încălzirea pe scară largă prin trecerea masivă la sisteme de încălzire mai curate, mai moderne și mai sustenabile. Iată cum, în trei pași. | | |
| 1. **Cunoașterea încălzirii** | 1. **Detoxifierea completă a orașului** | 1. **Purificarea încălzirii** |
| Primul pas al oricărei detoxifieri constă în a avea o înțelegere clară a sistemului existent: sursele de încălzire ale orașului, cererea de căldură și alternativele potențiale.  Printr-o cartografiere și planificare cuprinzătoare, identificați potențialele de decarbonizare a surselor de căldură și de reducere a cererii, precum și posibila extindere sau implementare a rețelelor colective de încălzire centralizată. | Pentru o detoxifiere cu un impact cât mai mare, care să reducă pe scară largă toxinele legate de încălzire, luați în considerare o abordare la nivelul întregului oraș. Aceasta înseamnă adoptarea unor soluții de încălzire centralizată colectivă decarbonizată (DHC).  Extinderea, dezvoltarea și reabilitarea DHC în zonele urbane dense este cea mai de impact și mai rentabilă modalitate de a obține o utilizare pe scară largă a energiei cu emisii scăzute de carbon și de a îmbunătăți calitatea aerului, asigurând totodată securitatea energetică. | Revitalizați sistemul de încălzire al orașului dvs. prin alimentarea rețelelor de încălzire centralizată cu surse de căldură curate și sănătoase, cele mai adaptate teritoriului dvs.  Energia geotermală, energia termică solară și pompele de căldură la scară largă alimentate din surse regenerabile reprezintă surse excelente pentru a revitaliza sistemul de încălzire al orașului dvs. |

## Care este mixul de soluții pentru detoxifierea încălzirii orașului dvs.?

|  |  |  |
| --- | --- | --- |
| **Creați-vă mixul de soluții pentru detoxifierea încălzirii orașului dvs.** | | |
| Baze pentru o încălzire și o răcire sănătoase   * Încălzire centralizată * Răcire centralizată * Pompe de căldură | Ingrediente pentru o încălzire și o răcire sănătoase   * Energie geotermală * Energie termică solară * Căldura reziduală * Aerul ca sursă * Apa ca sursă | Suplimentări   * Biomasă * Biogaz |

# Mesaj Pilonul 3

## De ce au nevoie orașele pentru a-și detoxifica încălzirea?

Din păcate, orașele din întreaga UE se confruntă în prezent cu condiții ostile pentru detoxifierea cu succes a încălziri lor. Un [instrument de urmărire al UE](https://energy-cities.eu/local-heating-and-cooling-plan/) care evaluează stadiul actual al planificării locale în ceea ce privește încălzirea și răcirea în statele membre ale UE evidențiază faptul că majoritatea țărilor nu dispun de cadre de reglementare și de sprijin adecvate pentru ca municipalitățile să poată începe cu acest prim pas esențial al detoxifierii lor: planul termic.

Pentru o detoxifiere de succes a orașelor #CitiesHeatDetox, acestea trebuie să abordeze diferite dimensiuni ale bunăstării, pentru o detoxifiere holistică și eficace.

|  |  |  |
| --- | --- | --- |
| **ACCESUL LA DATE**  **Bunăstarea intelectuală**  *Sentimentul de implicare mentală și creativă.*  Accesul la o bază de date cu fondul imobiliar existent pentru demersurile de planificare termică și zonare ale municipalităților | **RESURSE MUNICIPALE**  **Bunăstarea fizică**  *Menținerea unei calități a vieții sănătoase și echilibrate.*  Capacități și personal la nivel local, alături de sprijin financiar pe termen lung pentru realizarea planificării termice, instruirea de noi profesioniști și dezvoltarea de noi infrastructuri, consiliere energetică pentru cetățeni, asigurarea respectării legii etc.  #LocalStaff4Climate  #LocalStaff4Heat | **UN CADRU LEGISLATIV FAVORABIL**  **Bunăstarea mediului**  *Traiul într-un mediu și într-o comunitate sigure și confortabile.*  Posibilități legale de a impune zonarea energetică și planificarea termică, cum ar fi obligația de racordare la încălzirea centralizată  Restricții sau interdicții referitoare la boilerele care funcționează cu combustibili fosili, o legislație de sprijin pentru reducerea cererii de gaze  Eliminarea obligațiilor de racordare a clădirilor la rețelele de gaze  Înlăturarea barierelor legale în calea exploatării potențialului termic local |
| **CLARITATE TEHNOLOGICĂ**  **Bunăstarea spirituală**  *Un scop și sentimentul auto-conștientizării.*  Claritate cu privire la sistemele de încălzire, calendarele și diferențierea subvențiilor, pentru a asigura securitatea investițiilor pentru proprietarii de afaceri, companiile de utilități etc. | **STIMULENTE ȘI SUBVENȚII**  **Bunăstarea financiară**  *Stabilitate și capacitate de previziune financiară.*  Stimulente economice: prețuri, impozitare și subvenții pentru amortizarea costurilor de investiții  Stimulente și sprijin financiar pentru exploatarea potențialului termic local  Încurajarea schimbării sistemelor de încălzire în combinație cu reabilitarea | **UN ECOSISTEM LEGISLATIV DE COOPERARE**  **Bunăstarea socială**  *Sentimentul de conectare și cultivarea unor relații semnificative.*  Stimulente și beneficii clare pentru locuitorii care se racordează la încălzirea centralizată, acolo unde este disponibilă, și care participă la tranziția termică  Valorificarea companiilor de servicii energetice, de la dezvoltarea unor birouri de consultanță până la interacțiunea cu societățile energetice deținute de orașe |

# Apeluri la acțiune

|  |  |
| --- | --- |
| Haideți să o spunem tare și răspicat: O încălzire sănătoasă în orașe înseamnă un viitor sănătos pentru Europa!  **Alăturați-vă campaniei.**  Rămâneți la curent cu acțiunile campaniei și cu oportunitățile de implicare.  [Link către pagina web a campaniei](https://eu-mayors.ec.europa.eu/en/The-Cities-Heat-Detox) | |
| Sunteți dornici, dar vă zbateți să detoxifiați încălzirea orașului dvs.?  **Găsiți surse de inspirație.**  Pe harta noastră pentru detoxifierea încălzirii. | Detoxifiați deja încălzirea orașului dvs.?  **Evidențiați mixul dvs. de soluții de detoxifiere.**  Folosiți pachetul de materiale de comunicare pentru detoxifiere. |
| De ce are nevoie orașul dvs. pentru o detoxifiere de succes a încălzirii #CitiesHeatDetox?  **Împărtășiți povestea dvs.!**  Folosiți pachetul de materiale de comunicare pentru detoxifiere. | |